
Nederlanda lingvo 


La nederlanda lingvo ( Nederlands ) estas hindeŭropa 
kaj ĝermana lingvo. 

Ĝi estas la oficiala lingvo de Nederlando, Belgio (en 
Flandrio kaj Bruselo), Surinamo, Arubo kaj la 
Nederlandaj Antiloj, kaj krome estas parolata en 
Franca Flandrio. Entute ĝi estas parolata de ĉirkaŭ 24 
milionoj da homoj. La oficialan lingvon oni nomas 
Norma Nederlanda, aŭ Ĝenerala Nederlanda. La 
nederlandan oni ankaŭ indikas (ne ĉiam korekte) per 
la flandra (en Belgio), la holanda (speciale en ne- 
okcidentaj partoj de Nederlando) kaj la basgermana 
(de historiaj lingvistoj). 

Historio 


Oni supozas, ke la nederlanda devenas el 700 de 
kelkaj ĝermanaj dialektoj parolataj en la regiono de la 
nuna Nederlando, ĉefe de basfranka origino. Normiga 
procezo ekis en Mezepoko, speciale pro la influo de la 
burgonja duka kortego en Dijon, poste situanta en 
Bruselo. 


Malfrua nederlanda frazo estas: "Hebban olla vogala 
nestas hagunnan, hinase hic enda tu, wat unbidan we 
nu" ("Ĉu ĉiuj birdoj komencis nestojn, krom mi kaj vi, 
kion ni atendas nun" el ĉirkaŭ la jaro 1100, verkita de 
flandra monaĥo en monaĥejo en Rochester (Britio). 

Dum longa tempo oni konsideris ĉi-tiun frazon la plej 
malnova en la nederlanda, sed ekde ĝia malkovro oni 
trovis eĉ pli aĝajn fragmentojn, kiel "Vzsc flot aftar 
themo uuatare" ("Fiŝo naĝis en akvo") kaj " Gelobistu 
in got alamehtigan fadaer" ("Ĉu vi kredas je Dio la 








Onze Vader, 

die in de hemelen zijt, 

geheiligd zij Uw naam. 

Uw rijk kome, 

Uw wil geschiede op aarde als in de hemel. 

Geef ons heden ons dagelijks brood, 

en vergeef ons onze schulden, 

gelijk ook wij vergeven aan onze 

schuldenaren. 

En leid ons niet in bekoring, 
maar verlos ons van het kwade. 


ĉiopova patro"). La lasta fragmento estis verkita 
ĉirkaŭ la jaro 900. Profesoro Luc De Grauwe de la 
Universitato de Gent pridubas la lingvon de ĉi-tiuj 
teksteroj, kredante ilin Malnova Angla, do estas 
ankoraŭ iom da diskuto pri ili. 

Uzado 



La nederlanda lingvo estas la ĉefa lingvo de Nederlando, 
kaj unu el la tri oficialaj lingvoj de Belgio. ĉi estas 
parolata en la norda parto de tiu lando, kie ĝi estas ankaŭ 
konata kiel la flandra, kiu ne estas dialekto de la 

nederlanda, sed alia nomo. En Surinamo la nederlanda Loko Ĵ de uzado de nederlanda lingvo en la 
estas la lingvo de registaro kaj lernejo. 



Areo de la nederlanda lingvo (malhelblua 
majoritato, helblua minoritato) 



Dialektoj de nederlanda lingvo 

Lingvo 


Kiel la platdiĉa lingvo, tiel ankaŭ la nederlanda estis dialekto de la basgermana. Aparta lingvo ĝi iĝis nur 
ĉirkaŭ 1600, kiam la Biblio estis tradukita en la nederlandan. 


La nederlanda estas proksima kuzo de la platdiĉa, frisa kaj la angla lingvoj. Multaj vortoj estas la samaj en 
la nederlanda kaj la angla. Ekzemple: hand (= mano), wind (= vento), water (= akvo) kaj warm (= varma). 















Vokaloj de nederlanda lingvo 
sur mapo de sonoj de 
internacia fonetika alfabeto 


La nederlanda estas la patrino de la afrikansa lingvo de Sud-Afriko. En 
kelkaj lokoj estas ankoraŭ dialektoj de nederlandaj koloniistoj, ekzemple 
en Brazilo, kie estas du dialektoj, la plej malnova parolata en Espirito- 
Santo de idoj de kalvinistaj enmigrintoj kaj la moderna nederlanda parolata 
en urboj Holambra 1-a kaj Holambra 2-a en ŝtato San-Paŭlo de tiamaj 
enmigrintoj. 

Sintakse, la nederlanda havas vortordon V2, do estas plej simila al la 
germana. 

■ Dutch 101 (http://www.101languages.net/dutch/) Nederlanda lingvo por komencantoj kaj 
vojaĝantoj (en la angla) 

■ http://en.wikibooks.org/wiki/Dutch Nederlanda lingvo por parolantoj de la angla (de VVikibooks) 

■ Nederlanda-Esperanta-Nederlanda Vortaro (http://www.majstro.com/Web/Majstro/taleninfo/dut 
_eo.php) 

■ Vortaroj en la *katalogo DMoz (http://dmoz.org/World/Esperanto/lnformo/Vortaroj/Nederlanda/) 


Elŝutita el "https://e 0 .wikipedia. 0 rg/w/index. php?title=Nederlanda_lingvo&oldid=6971828" 


Ĉi tiu paĝo estis lastafoje redaktita je 13:38,1 jun. 2020. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 





